**Prilog 8 – Obvezni sadržaj Ugovora o leasingu**

**Uvodni dio**

1. Krajnji primatelj je upoznat s time da je HAMAG-BICRO imenovan od strane Ministarstva regionalnog razvoja i fondova Europske unije, upravljačkog tijela za provedbu Operativnog programa „Konkurentnost i kohezija” (dalje: „UT“) financiranog iz Europskih strukturnih i investicijskih fondova (dalje: “ESI fondovi”) za razdoblje 2014-2020” (dalje: “OPKK”), kao financijski posrednik za provođenje Ograničenog portfeljnog jamstva.
2. Utvrđuje se da su Naziv banke, Sjedište, OIB: i HAMAG-BICRO dana \_\_\_\_\_\_\_\_\_ sklopili Sporazum o suradnji za provedbu financijskog instrumenta za Ograničeno portfeljno jamstvo iz Europskih strukturnih i investicijskih fondova (dalje: „Sporazum“).
3. Utvrđuje se da je Ograničeno portfeljno jamstvo financijski instrument u smislu članka 2(p) Financijske Uredbe br. 966/2012.
4. Utvrđuje se da je Ograničeno portfeljno jamstvo financirano iz ESI fondova, te da u sebi sadrži potporu male vrijednosti izraženu u obliku iznosa BEP-a (bruto ekvivalent potpore).
5. Ugovor o leasingu mora sadržavati obvezu Krajnjeg primatelja:  
   a) na plaćanje vlastitog učešća od najmanje 20% ili napomenu o postojanju  
   police o osiguranju dijela tražbine ili slično (predmetno učešće može biti u  
   obliku vlastitog učešća Krajnjeg primatelja, učešća drugih osoba, police  
   osiguranja dijela tražbine po Ugovoru o leasingu i sl.);  
   b) obvezu na ugovaranje kasko osiguranja predmeta leasinga odnosno police za  
   osiguranje imovine kada je predmet leasinga oprema, i to za cijelo vrijeme  
   trajanja leasinga

**Revizijski trag i pristup podacima**

1. Krajnji primatelj je obvezan čuvati sve podatke i dokumentaciju vezano uz projekt i financiranje istog kako bi se ispunili zahtjevi o reviziji i revizijskom tragu u skladu s čl. 125 st. 4 Uredbe (EU) br. 1303/2013, a radi omogućavanja provjere i usklađenost s nacionalnom zakonskom regulativom i regulativom EU te sa svim uvjetima financiranja.
2. Krajnji primatelj je dužan za potrebe provedbe revizije i/ili kako bi UT moglo izvršiti evaluaciju u skladu s člancima 56. i 57. Uredbe (EU) br. 1303/2013., na zahtjev HAMAG-BICRO-a i/ili UT-a, bez odgode pripremiti relevantne informacije i pripadajuću dokumentaciju o financiranom projektu.
3. Krajnji primatelj je upoznat da se u svrhu revizije zatraženi/utvrđeni podaci mogu proslijediti UT-u, Ministarstvu gospodarstva, poduzetništva i obrta, revizorskim tijelima RH, revizorima EK, Europskom revizorskom sudu, OLAF-u i ostalim tijelima kada to zahtijevaju relevantne odredbe nacionalnog prava odnosno prava Europske unije, te je suglasan istima po potrebi dopustiti pristup i obilazak svojih poslovnih prostorija, pristup poslovnim knjigama, evidencijama, izvješćima i drugoj dokumentaciji vezanoj uz projekt te razgovor s osobama uključenim u projekt (ograničen pristup pojedinim podacima ne sprječava ovlaštena tijela u provođenju revizije).
4. Krajnji primatelj potvrđuje da je svjestan ovlasti OLAF-a da provodi istrage, uključujući provjere i preglede na terenu, u skladu s odredbama i postupcima utvrđenima u Uredbi (EU, Euratom) br. 883/2013, Uredbi (Euratom, EZ) br. 2185/96 i Uredbi (EZ, Euratom) br. 2988/95, uključujući njihove povremene izmjene i dopune, radi zaštite financijskih interesa EU, kako bi se utvrdilo je li došlo do prijevare, korupcije ili bilo koje druge nezakonite aktivnosti kojom se utječe na financijske interese EU u vezi s bilo kojom financijskom aktivnošću koja podliježe ovom Ugovoru.
5. Sukladno članku 140. Uredbe (EU) 1303/2013. sva popratna dokumentacija vezana uz izdatke za koje se prima potpora iz ESI fondova za aktivnost mora se čuvati:

* najmanje 3 godine od 31. prosinca nakon predaje računa u kojima su uključeni izdaci aktivnosti za koje su ukupni prihvatljivi izdaci manji od 1 milijun eura;
* svi popratni dokumenti, osim onih navedenih u prethodnom stavku najmanje 2 godine od 31. prosinca nakon predaje računa u koje su uključeni završni izdaci dovršene aktivnosti.

1. Dokumentacija se čuva ili u originalu ili, u skladu s nacionalnim zakonodavstvom, kao ovjerena preslika originala, odnosno u opće prihvaćenim medijima za pohranu podataka poput elektroničkih inačica originala ili dokumenata koji postoje samo u elektroničkoj verziji.
2. Ako dokumenti postoje samo u elektronskom obliku, korišteni računalni sustavi moraju zadovoljavati prihvaćene sigurnosne standarde koji osiguravaju da pohranjeni dokumenti udovoljavaju nacionalnim pravnim zahtjevima kako bi bili pouzdani za potrebe revizije.

**Vidljivost i transparentnost**

1. Krajnji primatelj prihvaća javnu objavu svojih podataka u popisu Krajnjih primatelja financijskih instrumenata koji objavljuje HAMAG-BICRO.
2. Potpisom ovog Ugovora Krajnji primatelj bezuvjetno dopušta HAMAG-BICRO-u da prikuplja, obrađuje i koristi podatke iz ovog Ugovora i rezultate cjelokupne ostvarene suradnje s Krajnjim primateljem vezanom uz Ograničeno portfeljno jamstvo isključivo u svrhu promocije i privlačenja investicija u poduzetništvu i stvaranju poticajnog okruženja, poticanja ulaganja malog gospodarstva te uspješnog ostvarenja ostalih djelatnosti HAMAG-BICRO-a, kao i u svrhu ispunjavanja propisanih standarda o transparentnosti podataka vezanih uz dodjelu potpora malih vrijednosti. Dopuštenje se osobito odnosi na javnu objavu podatka o nazivu i sjedištu Krajnjeg primatelja, djelatnosti/sektoru u koje Krajnji primatelj ulaže, iznosu ukupne vrijednosti ulaganja te planiranom broju zaposlenih prije i poslije investicije. Krajnji primatelj je upoznat da se tako prikupljeni, obrađeni, korišteni i javno objavljeni podaci neće smatrati poslovnom tajnom.
3. Podatkom se smatra dokument, odnosno svaki napisani, umnoženi, nacrtani, slikovni, tiskani, snimljeni, fotografirani, magnetni, optički, elektronički ili bilo koji drugi zapis podataka kao i prilozi, saznanje, mjera, postupak, predmet, usmeno priopćenje ili informacija, koja s obzirom na svoj sadržaj ima važnost i za Krajnjeg primatelja i HAMAG-BICRO.
4. Kad god je primjenjivo, Krajnji primatelj je dužan u javnim i medijskim nastupima, obznaniti kako je krajnji primatelj financijskog instrumenta "ESIF - jamstva" sufinanciranog iz Europskog fonda za regionalni razvoj u sklopu Operativnog programa "Konkurentnost i kohezija 2014.-2020."
5. Ako Krajnji primatelj ima odgovarajuću mrežnu stranicu i odgovarajuće tehničke funkcionalnosti, dužan je na istoj objaviti logotip "ESIF FINANCIJSKI INSTRUMENTI" s pripadajućom izjavom o sufinanciranju.

**Nepravilnosti**

1. Krajnji primatelj potvrđuje da je upoznat s obvezom HAMAG-BICRO-a da će isti bez odgode obavijestiti UT i druga nadležna tijela o bilo kakvoj nepravilnosti koja se dogodila, ili za koju postoji sumnja, u provedbi Financijskih instrumenata sukladno OPKK, te da Krajnji primatelj u skladu s člankom 6., stavkom 3. Delegirane uredbe Komisije (EU) br. 480/2014 u tom slučaj gubi iznos programskog doprinosa (de minimis potpora) (dalje: Nepravilnost).
2. Krajnji primatelj je suglasan da radi ispunjenja obveze iz prethodnog stavka HAMAG-BICRO ima pravo i obvezu zatražiti sve potrebne podatke i dokumentaciju, napraviti uvide te poduzeti sve odgovarajuće radnje i aktivnosti u odnosu na Krajnjeg primatelja i Financijsku instituciju radi utvrđenja ne/postojanja Nepravilnosti te iste proslijediti nadležnim tijelima.

Strane su suglasne da radi ispunjenja ove obveze, zatraženi podaci klasificirani kao bankovna ili poslovna tajna moraju biti dostavljeni odnosno otkriveni u najvećem zakonski dopuštenom opsegu kako bi se proveo postupak utvrđivanja Nepravilnosti te kako bi isti, po potrebi, bili proslijeđeni nadležnim tijelima.

1. Krajnji primatelj potvrđuje da je upoznat s tim da HAMAG-BICRO donosi odluku o ne/postojanju Nepravilnosti u pisanom obliku po pravilima primjenjivih propisa, te da će o istoj biti obaviješten na način i u opsegu koji HAMAG-BICRO-u to dopuštaju relevantni propisi.
2. Krajnji primatelj potvrđuje da je upoznat s tim da je slučaju utvrđenja postojanja Nepravilnosti koja šteti ili bi mogla naštetiti financijskom proračunu EU, HAMAG-BICRO ovlašten odrediti financijsku korekciju Krajnjem primatelju, odnosno oduzeti dodijeljeni BEP, te poduzeti sve druge potrebne radnje prema osobama uključenim u aktivnosti temeljem kojih je utvrđena Nepravilnost.

Ako radnjom ili propustom Krajnjeg primatelja, koja se u propisanom postupku označi kao Nepravilnost, nastane šteta u većem opsegu od onog u kojem bi se ista mogla naknaditi određivanjem financijske korekcije, Krajnji primatelj će odgovarati za štetu po općim propisima.

**Izjave**

Krajnji primatelj izjavljuje pod materijalnom i kaznenom odgovornošću da su podaci u ovom Ugovoru potpuni i istiniti te da je upoznat s pravnim posljedicama kaznene odgovornosti za davanje netočnih podataka.

Krajnji primatelj potvrđuje kako ulaganje koje je bi bilo predmet financiranja ESIF financijskim instrumentom nema negativan utjecaj na horizontalne teme koje se odnose na održivi razvoj, zaštitu okoliša, jednake mogućnosti i nediskriminaciju.

Krajnji primatelj potpisom ovog ugovora potvrđuje da nije dobio državnu potporu ili potporu male vrijednosti za isti opravdani trošak projekta, odnosno nije zatražio, niti će zatražiti potporu kroz financijske instrumente i/ili bespovratne potpore iz ESIF izvora za isti investicijski projekt unutar jedne operacije.